Борис Младенов-Young
Дежурствата ми често бяха тежки…

chitanka.info

Дежурствата ми често бяха тежки,

но най-последното от тях бе ад;

в безсънна нощ, буквално на пребежки

прескачах от един на друг креват.

Затрупваха ме с всякакви проблеми,

не ме оставиха за миг да спра —

канюли, ЕКГ-та и системи,

влошени болни… — чак до сутринта.

Като капак на всичко, най-накрая

с два exitus’a[1] свършихме в едно

дежурство — туй до днес не е било!

След тази тежка нощ да си призная,

в мен трезво заговори старостта

и спрях завинаги да дежуря!

Сидни, Австралия — 2017 г.

[1] Exitus letalis — смъртен изход ↑

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.